CELEX: 62013TN0298
Language: el
Date: 2013-06-03 00:00:00
Title: Υπόθεση T-298/13: Προσφυγή της 3ης Ιουνίου 2013 — LemonAid Beverages κατά ΓΕΕΑ — Pret a Manger (Europe) (Lemonaid)

27.7.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 215/16
            
         Προσφυγή της 3ης Ιουνίου 2013 — LemonAid Beverages κατά ΓΕΕΑ — Pret a Manger (Europe) (Lemonaid)
   (Υπόθεση T-298/13)
   2013/C 215/23
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: LemonAid Beverages GmbH (Αμβούργο, Γερμανία) (εκπρόσωποι: U. Lüken και J. Natzel, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Prêt à Manger (Europe) Ltd (Λονδίνο, Ηνωμένο Βασίλειο)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δεύτερου τμήματος προσφυγών του ΓΕΕΑ της 13ης Μαρτίου 2013 (υπόθεση R 276/2012-2) με την οποία αυτό επικύρωσε την απόφαση του τμήματος ακυρώσεων περί κηρύξεως της ακυρότητας του κοινοτικού σήματος υπ’ αριθ. 007089444 ως προς τα επίμαχα προϊόντα των κλάσεων 32 και 33 και την αντίστοιχη απόφαση του τμήματος ακυρώσεων του ΓΕΕΑ της 20ής Δεκεμβρίου 2011 (υπόθεση 4123 C)
            
         
               —
            
            
               να απορρίψει καθ’ ολοκληρίαν την από 7ης Ιανουαρίου 2010 προσφυγή περί κηρύξεως της ακυρότητας του κοινοτικού σήματος υπ’ αριθ. 007089444
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το λεκτικό σήμα «Lemonaid» — Αίτηση καταχωρίσεως κοινοτικού σήματος υπ’ αριθ. 7 089 444
   
      Δικαιούχος του κοινοτικού σήματος: Η προσφεύγουσα
   
      Αιτούσα την κήρυξη της ακυρότητας του κοινοτικού σήματος: Η αντίδικος ενώπιον του τμήματος προσφυγών
   
      Αιτιολογία της αιτήσεως κηρύξεως της ακυρότητας: Η αίτηση βασίστηκε στα άρθρα 53, παράγραφος 1, στοιχείο γ', και 8, παράγραφος 4, του κανονισμού 207/2009 του Συμβουλίου
   
      Απόφαση του τμήματος ακυρώσεων: Κήρυξη της ακυρότητας του επίμαχου κοινοτικού σήματος
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι: Παράβαση του άρθρου 53, παράγραφος 1, σε συνδυασμό με το άρθρο 8, παράγραφος 4, του κανονισμού 207/2009 του Συμβουλίου.